ddrg/super_eurlex huggingface dataset:
Euroopa Liidu Teataja C 216 , 10/07/1998 Lk 0001 - 0001



Nõukogu akt, 17. juuni 1998, millega koostatakse juhtimisõiguse äravõtmise konventsioon (98/C 216/01) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.3 lõike 2 punkti c, arvestades, et Euroopa Liidu eesmärkide saavutamiseks vaatlevad liikmesriigid juhtimisõiguse äravõtmist kui ühise huvi küsimust, mis kuulub lepingu VI jaotises käsitletud koostöö valdkonda; OTSUSTAB koostada konventsiooni, mille tekst on esitatud lisas ning millele Euroopa Liidu liikmesriikide valitsuste esindajad on täna alla kirjutanud; SOOVITAB liikmesriikidel see kooskõlas oma põhiseadusest tulenevate nõuetega vastu võtta. Luxembourg, 17. juuni 1998 Nõukogu nimel eesistuja M. Meacher --------------------------------------------------
Euroopa Liidu Teataja C 091 , 31/03/1999 Lk 0001 - 0001



Nõukogu akt, 12. märts 1999, millega koostatakse Euroopa Liidu lepingu artikli K.3 alusel protokoll rahapesu reguleerimisala kohta infotehnoloogia tollialase kasutamise konventsioonis ja transpordivahendite registreerimisnumbrite konventsiooni lisamise kohta (1999/C 91/01) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.3 lõike 2 punkti c, ARVESTADES, ET olemasolevate tollikoostööd käsitlevate õigusaktide ühtsuse ja organiseeritud kuritegevuse vastase võitluse tugevdamise huvides on vaja laiendada rahapesu reguleerimisala ja lisada "transpordivahendi registreerimisnumber" andmekategooriatesse; OTSUSTAB koostada protokolli, mille tekst on esitatud lisas ning millele liikmesriikide valitsuste esindajad täna alla kirjutasid; SOOVITAB liikmesriikidel see kooskõlas oma põhiseadusest tulenevate nõuetega vastu võtta. Brüssel, 12. märts 1999 Nõukogu nimel eesistuja O. Schily --------------------------------------------------
Nõukogu akt,

29. mai 2000,

millega kehtestatakse Euroopa Liidu lepingu artikli 34 kohane konventsioon Euroopa Liidu riikide vahelise vastastikuse õigusabi kohta kriminaalasjades

(2000/C 197/01)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 31 punkti a ja artikli 34 lõike 2 punkti d,

võttes arvesse liikmesriikide algatust,

võttes arvesse Euroopa Parlamendi arvamust [1]

ning arvestades järgmist:

(1) Liidu eesmärkide saavutamiseks tuleks parandada Euroopa Liidu liikmesriikide vahel kriminaalasjades vastastikuse õigusabi andmise eeskirju ning kehtestada selleks käesoleva akti lisas esitatud konventsioon.

(2) Konventsiooni mõningad sätted kuuluvad nõukogu 17. mai 1999. aasta otsuse 1999/437/EÜ (Euroopa Liidu Nõukogu ning Islandi Vabariigi ja Norra Kuningriigi vahel nimetatud kahe riigi Schengeni acquis' rakendamises, arendamises ja väljatöötamises osalemise kohta sõlmitud lepingu teatavate üksikasjalike rakenduseeskirjade kohta) [2] artikli 1 reguleerimisalasse.

(3) Need sätted sisalduvad artiklites 3, 5, 6, 7, 12 ja 23, artiklites 15 ja 16, niivõrd kui need on seotud artikliga 12, ning artiklis 1, niivõrd kui need on seotud eespool osutatud artiklitega.

(4) Loetletud sätete osas on arvesse võetud korda, mis on ette nähtud Euroopa Liidu Nõukogu ning Islandi Vabariigi ja Norra Kuningriigi vahel nimetatud kahe riigi Schengeni acquis' rakendamises, arendamises ja väljatöötamises osalemise kohta sõlmitud lepinguga [3]

(5) Kui käesoleva konventsiooni vastuvõtmine Islandi Vabariigile ja Norra Kuningriigile nimetatud lepingu artikli 8 lõike 2 punkti a kohaselt teatavaks tehakse, teavitatakse neid kaht riiki eelkõige artikli 29 sisust, mis käsitleb konventsiooni jõustumist Islandi ja Norra suhtes ning kutsutakse neid üles samal ajal, kui nad teatavad nõukogule ja komisjonile oma põhiseadusest tulenevate nõuete täitmisest, esitama konventsiooni artikli 24 kohased asjaomased avaldused,

ON OTSUSTANUD kehtestada konventsiooni, mille tekst on esitatud lisas ning millele liikmesriikide valitsuste esindajad täna alla kirjutasid,

SOOVITAB liikmesriikidel selle nende põhiseadustest tulenevate nõuete kohaselt vastu võtta ja

KUTSUB liikmesriike üles alustama selleks vajalikke menetlusi enne 1. jaanuari 2001.

Brüssel, 29. mai 2000

Nõukogu nimel

eesistuja

A. Costa

[1] Arvamus on esitatud 17. veebruaril 2000 (Euroopa Ühenduste Teatajas seni avaldamata).

[2] EÜT L 176, 10.7.1999, lk 31.

[3] EÜT L 176, 10.7.1999, lk 36.

--------------------------------------------------
32000F1213(01)
13.12.2000 EUROOPA ÜHENDUSTE TEATAJA C 358/1
NÕUKOGU AKT,
30. november 2000,
millega koostatakse Euroopa Politseiameti loomise konventsiooni (Euro poli konventsiooni) artikli 43
lõikel 1 põhinev protokoll, millega muudetakse selle konventsiooni arti klit 2 ja lisa
(2000/C 358/01)
EUROOPA LIIDU NÕUKOGU,
võttes arvesse Euroopa Politseiameti loomise konventsiooni, (1) eriti selle artikli 43 lõiget 1,
võttes arvesse Portugali algatust, (2)
võttes arvesse Euroopa Parlamendi arvamust,
võttes arvesse haldusnõukogu arvamust
ning arvestades järgmist:
Euroopa Ülemkogu kutsus oma Tampere kohtumisel nõukogu üles laiendama Eu ropoli pädevust nii, et see
hõlmaks rahapesu üldiselt, olenemata selle õigusrikkumise laadist, mil lest pestav tulu on saadud,
ON OTSUSTANUD koostada protokolli, millega muudetakse Euroopa Politsei ameti loomise konventsiooni;
protokolli tekst on lisatud käesolevale aktile ning Euroopa Liidu liikme sriikide valitsuste esindajad on sellele täna
alla kirjutanud,
SOOVITAB liikmesriikidel protokolli kooskõlas oma põhiseadusest tulen evate nõuetega vastu võtta.
Brüssel, 30. november 2000
Nõukogu nimel
eesistuja
M. LEBRANCHU
(1) EÜT C 316, 27.11.1995, lk 2.
(2) EÜT C 200, 13.7.2000, lk 1.174 ET Euroopa Liidu Teataja 19/1. kd
Nõukogu akt,

16. oktoober 2001,

millega Euroopa Liidu lepingu artikli 34 kohaselt kehtestatakse Euroopa Liidu liikmesriikide vahelist vastastikust õigusabi kriminaalasjades käsitleva konventsiooni protokoll

(2001/C 326/01)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 31 punkti a ja artikli 34 lõike 2 punkti d,

võttes arvesse Prantsuse Vabariigi algatust, [1]

võttes arvesse Euroopa Parlamendi arvamust [2]

ning arvestades järgmist:

(1) Liidu eesmärkide saavutamiseks tuleks parandada eeskirju, mis käsitlevad Euroopa Liidu liikmesriikide vahelist vastastikust õigusabi kriminaalasjades, ning kehtestada selleks vastavalt käesoleva akti lisas esitatud protokoll.

(2) Protokolli artikkel 8 kuulub nõukogu 17. mai 1999. aasta otsuse 1999/437/EÜ (Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis' sätete rakendamise, kohaldamise ja edasiarendamisega) [3] artikli 1 reguleerimisalasse.

(3) Seoses kõnealuste sätetega on arvesse võetud korda, mis on ette nähtud Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepinguga nende kahe riigi ühinemiseks Schengeni acquis' rakendamise, kohaldamise ja edasiarendamisega. [4]

(4) Kui käesoleva akti vastuvõtmine Islandi Vabariigile ja Norra Kuningriigile nimetatud lepingu artikli 8 lõike 2 punkti a kohaselt teatavaks tehakse, teavitatakse neid kaht riiki eelkõige artikli 16 sisust, mis käsitleb akti jõustumist Islandi ja Norra suhtes,

ON OTSUSTANUD

kehtestada protokolli, mille tekst on esitatud lisas ning millele liidu liikmesriikide valitsuste esindajad on täna alla kirjutanud,

SOOVITAB liikmesriikidel selle nende põhiseadustest tulenevate nõuete kohaselt vastu võtta ja

KUTSUB liikmesriike üles alustama selleks vajalikke menetlusi enne 1. juulit 2002.

Luxembourg, 16. oktoober 2001

Nõukogu nimel

eesistuja

D. Reynders

[1] EÜT C 243, 24.8.2000, lk 11.

[2] Arvamus on esitatud 4. oktoobril 2001 (Euroopa Ühenduste Teatajas seni avaldamata).

[3] EÜT L 176, 10.7.1999, lk 31.

[4] EÜT L 176, 10.7.1999, lk 36.

--------------------------------------------------
Official Journal L 329 , 14/12/2001 P. 0003 - 0003



NÕUKOGU RAAMOTSUS, 6. detsember 2001, millega muudetakse raamotsust 2000/383/JSK võltsimisvastase kaitse tugevdamiseks kriminaal- ja muude karistuste abil seoses euro kasutuselevõtmisega (2001/888/JSK) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 31 punkti e ja artikli 34 lõike 2 punkti b, võttes arvesse Rootsi Kuningriigi algatust,[1] võttes arvesse Euroopa Parlamendi arvamust ning arvestades järgmist: (1) Nõukogu on võtnud 29. mail 2000 vastu raamotsuse 2000/383/JSK võltsimisvastase kaitse tugevdamiseks kriminaal- ja muude karistuste abil seoses euro kasutuselevõtmisega.[2] (2) Raamotsuses 2000/383/JSK nimetatud meetmeid tuleks täiendada sättega selles raamotsuses märgitud õigusrikkumisi käsitlevate varasemate süüdimõistvate kohtuotsuste tunnustamise kohta, ON VASTU VÕTNUD KÄESOLEVA RAAMOTSUSE: Artikkel 1 Raamotsusesse 2000/383/JSK artikli 9 järele lisatakse järgmine artikkel: "Artikkel 9a Varasemate süüdimõistvate kohtuotsuste tunnustamine Iga riik tunnustab varasemate süüdimõistvate kohtuotsuste tunnustamise põhimõtet vastavalt siseriiklikus õiguses kehtestatud tingimustele ning tunnustab vastavalt nimetatud tingimustele teises liikmesriigis määratud lõplikku karistust käesoleva raamotsuse artiklites 3-5 märgitud õigusrikkumiste eest või konventsiooni artiklis 3 märgitud õigusrikkumiste eest, selleks et võltsitud valuuta liigist olenemata kindlaks teha korduvat karistatust." Artikkel 2 Rakendamine 1. Liikmesriigid võtavad käesoleva raamotsuse järgimiseks vajalikud meetmed 31. detsembriks 2002. 2. Liikmesriigid edastavad 31. detsembriks 2002 nõukogu peasekretariaadile, komisjonile ja Euroopa Keskpangale sätete teksti, millega võetakse siseriiklikku õigusesse üle käesolevast raamotsusest tulenevad kohustused. Artikkel 3 Jõustumine Käesolev raamotsus jõustub Euroopa Ühenduste Teatajas avaldamise päeval. Brüssel, 6. detsember 2001 Nõukogu nimel eesistuja M. VERWILGHEN [1] EÜT C 225, 10.8.2001, lk 9. [2] EÜT L 140, 14.6.2000, lk 1.
Euroopa Liidu Teataja 312 , 16/12/2002 Lk 0001 - 0001



Nõukogu akt, 28. november 2002, millega koostatakse Euroopa Politseiameti loomise konventsiooni (Europoli konventsiooni) ning Europoli, selle organite liikmete ning Europoli asedirektorite ja töötajate privileege ja immuniteete käsitleva protokolli muutmise protokoll (2002/C 312/01) EUROOPA LIIDU NÕUKOGU, võttes arvesse Euroopa Politseiameti loomise konventsiooni, [1] eriti selle artikli 43 lõiget 1, võttes arvesse Europoli, selle organite liikmete ning Europoli asedirektorite ja töötajate privileege ja immuniteete käsitlevat protokolli, [2] eriti selle artiklit 18, võttes arvesse Belgia Kuningriigi ja Hispaania Kuningriigi algatust, [3] võttes arvesse Euroopa Parlamendi arvamust [4], võttes arvesse haldusnõukogu arvamust, ARVESTADES, et vajadus võimaldada Europoli osalemist ühistes uurimisrühmades ja võtta vastu meetmed, mis lubavad Europolil taotleda liikmesriikidelt konkreetsetel juhtudel uurimiste algatamist, on selgesõnaliselt ette nähtud Euroopa Liidu lepingu artikli 30 lõikes 2, ARVESTADES, et Europoli osalemine abistajana liikmesriikide ühiste uurimisrühmade operatiivmeetmetes eeldab Europoli, selle organite liikmete ning Europoli asedirektorite ja töötajate privileege ja immuniteete käsitleva protokolli muutmist, ON OTSUSTANUD kehtestada protokolli, millega muudetakse Euroopa Politseiameti loomise konventsiooni (Europoli konventsioon) ning Europoli, selle organite liikmete ning Europoli asedirektorite ja töötajate privileege ja immuniteete käsitlevat protokolli; protokolli tekst on lisatud käesolevale aktile ning Euroopa Liidu liikmesriikide valitsuste esindajad on sellele täna alla kirjutanud, SOOVITAB liikmesriikidel protokolli kooskõlas oma põhiseadusest tulenevate nõuetega vastu võtta. Brüssel, 28. november 2002 Nõukogu nimel eesistuja B. Haarder [1] EÜT C 316, 27.11.1995, lk 2. [2] EÜT C 221, 19.7.1997, lk 2. [3] EÜT C 42, 15.2.2002, lk 8. [4] 30. mail 2002 esitatud arvamus (Euroopa Ühenduste Teatajas seni avaldamata). --------------------------------------------------
Euroopa Liidu Teataja 139 , 13/06/2003 Lk 0001 - 0001



Nõukogu akt, 8. mai 2003, millega koostatakse protokoll, millega muudetakse infotehnoloogia tollialase kasutamise konventsiooni tolli uurimisandmebaasi loomist silmas pidades (2003/C 139/01) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 34 lõike 2 punkti d, võttes arvesse Belgia Vabariigi, Saksamaa Liitvabariigi ja Prantsuse Vabariigi algatust, [1] võttes arvesse Euroopa Parlamendi arvamust [2] NING ARVESTADES, et infotehnoloogia tollialase kasutamise konventsioonis [3] sätestatud tolliinfosüsteemi tuleks kasutada teabe vahetamiseks käimasolevate või lõpetatud uurimistega seotud uurimistoimikute olemasolu kohta ja uurimistegevuse asjakohaseks kooskõlastamiseks, ON OTSUSTANUD kehtestada protokolli, mille tekst on esitatud lisas ning millele Euroopa Liidu liikmesriikide valitsuste esindajad on täna alla kirjutanud, SOOVITAB liikmesriikidel protokolli kooskõlas oma põhiseadusest tulenevate nõuetega vastu võtta. [4] Brüssel, 8. mai 2003 Nõukogu nimel eesistuja M. Chrisochoïdis [1] EÜT C 328, 23.11.2001, lk 12. [2] Arvamus on esitatud 18. detsembril 2002 (Euroopa Liidu Teatajas seni avaldamata). [3] EÜT C 316, 27.11.1995, lk 34. [4] Nõukogu peasekretariaat avaldab protokolli jõustumise kuupäeva Euroopa Liidu Teatajas. --------------------------------------------------
Euroopa Liidu Teataja 002 , 06/01/2004 Lk 0001 - 0002



Nõukogu akt, 27. november 2003, millega koostatakse Euroopa Politseiameti loomise konventsiooni (Europoli konventsioon) artikli 43 lõikel 1 põhinev protokoll, millega muudetakse kõnealust konventsiooni (2004/C 2/01) EUROOPA LIIDU NÕUKOGU, võttes arvesse Euroopa Politseiameti loomise konventsiooni (Europoli konventsioon), [1] eriti selle artikli 43 lõiget 1, võttes arvesse Taani Kuningriigi algatust, [2] võttes arvesse Euroopa Parlamendi arvamust [3], võttes arvesse Europoli haldusnõukogu arvamust [4] ning arvestades järgmist: (1) Lähtuvalt Euroopa Liidu lepingu artikli 30 lõikest 2 peab nõukogu viie aasta jooksul alates Amsterdami lepingu jõustumise kuupäevast 1. mail 1999 soodustama koostööd mitmes eri valdkonnas, sealhulgas Europoli kaudu toimuvat koostööd. (2) Euroopa Ülemkogu 1999. aasta oktoobri Tampere istungil tõdeti, et Europolil on keskne osa liikmesriikide asutuste vahelises koostöös piiriülese kuritegevuse uurimisel, toetades kuritegevuse ärahoidmist, analüüsi ja uurimist liidu tasandil. Euroopa Ülemkogu kutsus nõukogu üles osutama Europolile vajalikku abi, ON OTSUSTANUD koostada protokolli, millega muudetakse Euroopa Politseiameti loomise konventsiooni (Europoli konventsioon); protokolli tekst on lisatud käesolevale aktile, millele Euroopa Liidu liikmesriikide valitsuste esindajad on täna alla kirjutanud, ning SOOVITAB, et liikmesriigid võtaksid käesoleva protokolli vastu kooskõlas oma põhiseadusest tulenevate nõuetega. Brüssel, 27. november 2003 Nõukogu nimel eesistuja R. Castelli [1] EÜT C 316, 27.11.1995, lk 2. [2] EÜT C 172, 18.7.2002, lk 15. [3] Arvamus on esitatud 9. aprillil 2003. aastal (Euroopa Liidu Teatajas seni avaldamata). [4] Arvamus on esitatud 31. oktoobril 2002, täiendav arvamus on esitatud 24. juunil 2003. -------------------------------------------------- NÕUKOGU DEKLARATSIOON Nõukogu on ühisel seisukohal, et Europolile antud juhis tegelda pettuste kui kuriteoliigiga Europoli konventsiooni lisas nimetatud kuriteoliikidest annab tolli- ja maksupettuste osas Europolile pädevuse liikmesriikide kriminaalõiguse rakendussüsteemide eest vastutavate pädevate asutuste efektiivsuse suurendamise ja koostöö valdkonnas, kuid mitte tollimaksude ja muude maksude sissenõudmise eest vastutavate asutuste osas. --------------------------------------------------
(4)

15. ja 16. oktoobri 1999. aasta Tampere Euroopa Ülemkogu järelduste lõikes 51 rõhutatakse, et rahapesu, millel on organiseeritud kuritegevuses keskne koht, tuleks olenemata selle esinemiskohast välja juurida, ja et Euroopa Ülemkogu on määratud tagama, et võetaks konkreetseid meetmeid kuritegelikul teel saadud tulu uurimiseks, blokeerimiseks, arestimiseks ja konfiskeerimiseks. Euroopa Ülemkogu kutsub lõikes 55 üles ühtlustama rahapesu käsitlevat kriminaalõigust ja -menetlust (nt rahaliste vahendite uurimine, blokeerimine ja konfiskeerimine).
(2)

See eesmärk saavutatakse kuritegevuse ennetamise ja tõkestamise teel tihedamas koostöös liikmesriikide õiguskaitseasutuste vahel, samas austades inimõiguste, põhivabaduste ja õigusriigi põhimõtteid, millele liit on rajatud ja mis on liikmesriikidele ühised.
(1)

Euroopa Liit on seadnud eesmärgiks vabadusel, turvalisusel ja õigusel rajaneva ala loomise ja arendamise. See eesmärk eeldab, et nii uute kuritegude ärahoidmiseks kui ka uute kriminaalmenetluste käigus oleks võimalik võtta liikmesriikides tehtud süüdimõistvaid kohtuotsuseid käsitlevat teavet arvesse ka väljaspool süüdimõistvat liikmesriiki.
(12)

See, et puudub kokkulepe kohaldada teaduslikult põhjendatud tõendite analüüsimiseks ühtset akrediteerimisstandardit, on puudujääk, mis tuleks kõrvaldada; seetõttu on vaja vastu võtta õiguslikult siduv instrument kõikide laboritoiminguid tegevate kohtuekspertiisi teenuse pakkujate akrediteerimise kohta. Akrediteerimine annab vajalikud tagatised, et laboritoiminguid tehakse asjakohaste rahvusvaheliste standardite, eelkõige standardi EN ISO/IEC 17025 kohaselt, ning samuti asjakohaste kohaldatavate suuniste kohaselt.
2.

I lisas esitatud vormi („Tunnistus”) punkt h asendatakse järgmisega: „h) Märkida, kas isik ilmus isiklikult kohtulikule arutelule, mille tulemusel otsus tehti: 1.  Jah, isik ilmus isiklikult kohtulikule arutelule, mille tulemusel otsus tehti. 2.  Ei, isik ei ilmunud isiklikult kohtulikule arutelule, mille tulemusel otsus tehti. 3. Kui te märgistasite punkti 2 all oleva lahtri, palun kinnitage ühte järgmisest:  3.1a. asjaomasele isikule esitati … (päev/kuu/aasta) isiklikult kohtukutse ning seega teavitati teda sellest, millal ja kus toimub kava kohaselt kohtulik arutelu, mille tulemusel asjaomane otsus tehti, ja teda teavitati sellest, et otsuse võib teha ka siis, kui isik ei ilmu kohtulikule arutelule, VÕI  3.1b. asjaomasele isikule ei esitatud kohtukutset isiklikult, vaid ta sai tegelikult muul viisil ametliku teabe selle kohta, millal ja kus toimub kava kohaselt kohtulik arutelu, mille tulemusel otsus tehti, sellisel viisil, et ühemõtteliselt tehti kindlaks, et ta oli kavandatud kohtulikust arutelust teadlik, ja teda teavitati sellest, et otsuse võib teha ka siis, kui ta ei ilmu kohtulikule arutelule, VÕI  3.2. asjaomane isik, olles kavandatud kohtulikust arutelust teadlik, on andnud volitused enda kohtulikul arutelul kaitsmiseks asjaomase isiku või riigi poolt määratud õigusnõustajale, kes teda kohtulikul arutelul ka kaitses; VÕI  3.3. asjaomasele isikule toimetati otsus kätte … (päev/kuu/aasta) ning teda teavitati selgesõnaliselt õigusest taotleda asja uuesti läbivaatamist või otsus edasi kaevata ning tema õigusest osaleda sellel kohtulikul arutelul, mis võimaldab asja, sealhulgas uue tõendusmaterjali sisulist uuesti läbivaatamist ja mis võib viia algse otsuse tühistamiseni, ning  asjaomane isik teatas selgesõnaliselt, et ta ei vaidlusta seda otsust, VÕI  asjaomane isik ei taotlenud asja uuesti läbivaatamist ega kaevanud otsust edasi kindlaksmääratud ajavahemiku jooksul. 4. Kui te märgistasite punkti 3.1b, 3.2 või 3.3 all oleva lahtri, palun esitage teave selle kohta, kuidas asjaomane tingimus on täidetud: … …”
Euroopa Liidu Teataja 017 , 06/10/1958 Lk 0401 - 0402

Soomekeelne eriväljaanne: Peatükk 1 Köide 1 Lk 0016

Rootsikeelne eriväljaanne: Peatükk 1 Köide 1 Lk 0016

Hispaaniakeelne eriväljaanne: Peatükk 01 Köide 1 Lk 0010

Portugalikeelne eriväljaanne Peatükk 01 Köide 1 Lk 0010



Määrus nr 1 keelte kasutamise korra kohta Euroopa Aatomienergiaühenduses EUROOPA AATOMIENERGIAÜHENDUSE NÕUKOGU, võttes arvesse asutamislepingu artiklit 190, mille kohaselt nõukogu on ühehäälselt sätestanud ühenduse asutustes kasutatavad keeled, ilma et see piiraks Euroopa Kohtu kodukorra sätete kohaldamist, ning arvestades, et: kõik neli keelt, milles asutamisleping on koostatud, on ametlikud keeled ühes või enamas ühenduse liikmesriigis, ON VASTU VÕTNUD KÄESOLEVA MÄÄRUSE: Artikkel 1 Ühenduse asutuste ametlikud keeled ja töökeeled on hollandi, itaalia, prantsuse ja saksa keel. Artikkel 2 Liikmesriigi või liikmesriigi jurisdiktsiooni alla kuuluv isik koostab dokumendid, mis ta saadab ühenduse asutustele, ühes ühenduse ametlikus keeles saatja valikul. Vastus koostatakse samas keeles. Artikkel 3 Ühenduse asutus koostab dokumendid liikmesriigi või liikmesriigi jurisdiktsiooni alla kuuluvale isikule kõnealuse liikmesriigi keeles. Artikkel 4 Määrused ja muud üldiselt kohaldatavad õigusaktid koostatakse neljas ametlikus keeles. Artikkel 5 Euroopa Ühenduste Teataja avaldatakse neljas ametlikus keeles. Artikkel 6 Ühenduse asutused võivad kodukorras ette näha nende keelte kasutamist käsitleva korra. Artikkel 7 Euroopa Kohtu menetluses keelte kasutamist käsitlev kord kinnitatakse kohtu kodukorras. Artikkel 8 Liikmesriigi puhul, kus on mitu ametlikku keelt, määratakse kasutatav keel kõnealuse riigi taotlusel selle riigi õigusaktides ettenähtud üldeeskirjade alusel. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. aprill 1958 Nõukogu nimel eesistuja R. Motz --------------------------------------------------
Euroopa Liidu Teataja 017 , 06/10/1958 Lk 0385 - 0386

Soomekeelne eriväljaanne: Peatükk 1 Köide 1 Lk 0014

Rootsikeelne eriväljaanne: Peatükk 1 Köide 1 Lk 0014

Taanikeelne eriväljaanne: Seeria I Peatükk 1952-1958 Lk 0059

Ingliskeelne eriväljaanne: Seeria I Peatükk 1952-1958 Lk 0059

Kreekakeelne eriväljaanne: Peatükk 01 Köide 1 Lk 0014

Hispaaniakeelne eriväljaanne: Peatükk 01 Köide 1 Lk 0008

Portugalikeelne eriväljaanne Peatükk 01 Köide 1 Lk 0008



Nõukogu määrus nr 1, millega määratakse kindlaks Euroopa Majandusühenduses kasutatavad keeled EUROOPA MAJANDUSÜHENDUSE NÕUKOGU, võttes arvesse asutamislepingu artiklit 217, milles sätestatakse, et eeskirjad ühenduse institutsioonide keelte kohta määrab ühehäälselt kindlaks nõukogu, ilma et see piiraks Euroopa Kohtu kodukorras sisalduvate sätete kohaldamist ning arvestades, et:kõik neli keelt, milles asutamisleping on koostatud, on ühes või mitmes ühenduse liikmesriigis tunnistatud ametlikuks keeleks, ON VASTU VÕTNUD KÄESOLEVA MÄÄRUSE: Artikkel 1 Ühenduse ametlikud keeled ning selle institutsioonide töökeeled on hollandi, itaalia, prantsuse ja saksa keel. Artikkel 2 Liikmesriigi või liikmesriigi jurisdiktsiooni alla kuuluva isiku poolt ühenduse institutsioonidele saadetavad dokumendid võib koostada saatja valikul ükskõik millises ametlikus keeles. Vastus antakse samas keeles. Artikkel 3 Ühenduse institutsiooni poolt liikmesriigile või liikmesriigi jurisdiktsiooni alla kuuluvale isikule saadetavad dokumendid koostatakse asjaomase liikmesriigi keeles. Artikkel 4 Määrused ja muud üldkohaldatavad dokumendid koostatakse neljas ametlikus keeles. Artikkel 5 Euroopa Ühenduse Teataja avaldatakse neljas ametlikus keeles. Artikkel 6 Ühenduse institutsioonid võivad oma töökorras sätestada, milliseid keeli konkreetsetel juhtudel kasutatakse. Artikkel 7 Euroopa Kohtu menetlustes kasutatavad keeled määratakse kindlaks Euroopa Kohtu töökorraga. Artikkel 8 Kui liikmesriigil on rohkem kui üks ametlik keel, reguleeritakse kasutatavat keelt selle riigi taotluse korral tema enda õiguse üldsätetega. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. aprill 1958 Nõukogu nimel eesistuja V. Larock --------------------------------------------------